pythainlp/thailaw-v1.0 huggingface dataset:
คําสั่งกรมบังคับคดี

ที่ 283/2544

เรื่อง การกําหนดวันชาย 3 นัด ในการประกาศขายทอดตลาดทรัพย์ฉบับเดียวกัน

--------------------------

          เพื่อให้การขายทอดตลาดทรัพย์ของเจ้าพนักงานบังคับคดี และเจ้าพนักงานพิทักษ์ทรัพย์ทั้ง ในส่วนกลางและส่วนภูมิภาคดําเนินไปด้วยความเรียบร้อย รวดเร็ว และมีประสิทธิภาพยิ่งขึ้น จึงมีคําสั่ง เกี่ยวกับการกําหนดวันขายทอดตลาดดังต่อไปนี้


ข้อ ๑ ให้ยกเลิกคําสั่งกรมบังคับคดีที่ 19/2542 ลงวันที่ 25 มกราคม 2542 เรื่องการกําหนดวันขาย 2 นัด ในการประกาศขายทอดตลาดทรัพย์ฉบับเดียวกัน


ข้อ ๒ การประกาศกําหนดวันขายทอดตลาดทรัพย์ในแต่ละครั้ง ให้กําหนดวันชาย 3 นัด ในประกาศ ขายทอดตลาดทรัพย์ฉบับเดียวกัน โดยมีระยะเวลาห่างกันในแต่ละนัดไม่เกิน 1 เดือน แล้วแต่ความจําเป็นของแต่ละหน่วยงานที่ทําการขาย และให้ระบุสถานที่.................... เลขที่..........................ถนน..............................ตําบล..........................อําเภอ.......................จังหวัด.............................เวลา...............................นาฬิกา โดยให้กําหนดข้อความว่า "หากในการขายแต่ละครั้งไม่มีการขายหรือขายไม่ได้หรือขายได้ไม่ครบทุกรายการจะทําการขายครั้งต่อไปตามกําหนดนัดดังกล่าว


ข้อ ๓ กรณีมีความจําเป็นทําให้ต้องกําหนดวันขายทอดตลาดต่างไปจากที่กําหนดไว้แล้วในข้อ 2 ให้ดําเนินการดังนี้

          ส่วนกลางให้รายงานขอความเห็นชอบจากอธิบดีหรือรองอธิบดีผู้ได้รับมอบหมายก่อน

          ส่วนภูมิภาคให้รายงานขอความเห็นชอบจากผู้อํานวยการสํานักงานบังคับคดีและวางทรัพย์ภูมิภาคในเขตรับผิดชอบก่อน

          คําสั่งนี้ไม่กระทบถึงประกาศขายทอดตลาดที่ได้ประกาศขายไปก่อนหน้านี้แล้ว

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                             สั่ง ณ วันที่ 25 มิถุนายน พ.ศ. 2544

 

                                                                                                (นายไกรสร บารมีอวยชัย)

                                                                                                   อธิบดีกรมบังคับคดี
คําสั่งกรมบังคับคดี

ที่ 277/2544

เรื่อง การพักอาศัยในแฟลตที่พักอาศัยสํานักงานหรือสถานที่เก็บรักษาทรัพย์

----------------------------

          ตามที่กรมบังคับคดีได้อนุเคราะห์ให้ข้าราชการและลูกจ้างกรมบังคับคดีเข้าพักอาศัยในแฟลต ที่พักอาศัยและสถานที่ที่กรมบังคับคดีได้เช่าเป็นที่ทําการสํานักงานบังคับคดีและวางทรัพย์ภูมิภาค สํานักงาน บังคับคดีจังหวัด และสํานักงานบังคับคดีจังหวัดสาขา ตั้งแต่ได้เริ่มมีการเปิดสํานักงานตลอดมานั้น เพื่อให้การ เข้าพักอาศัยในสถานที่ดังกล่าวเป็นไปด้วยความเรียบร้อย และสงบสุขของผู้พักอาศัยด้วยกัน โดยเฉพาะอย่างยิ่ง ให้ผู้พักอาศัยดังกล่าว ได้รักษาวินัยของทางราชการอย่างเคร่งครัดด้วย จึงมีคําสั่งดังต่อไปนี้ 


ข้อ ๑ ห้ามข้าราชการและลูกจ้างที่เข้าพักอาศัยในสถานที่ที่กรมบังคับคดีได้อนุเคราะห์ให้เข้าพักอาศัยดังกล่าว นําสุราหรือของมึนเมาเข้ามาดื่มหรือเสพในสถานที่ดังกล่าว


ข้อ ๒ ให้ข้าราชการและลูกจ้างตามข้อ 1 ระมัดระวังในการรักษาระเบียบวินัยของทางราชการ โดยเฉพาะการรักษาระเบียบวินัยเกี่ยวกับเวลา ในการปฏิบัติราชการ การมาสาย การลา เป็นต้น 


ข้อ ๓ ให้ผู้บังคับบัญชาตั้งแต่หัวหน้าสํานักงาน และผู้อํานวยการ สอดส่องดูแลให้การเป็นไป ตามคําสั่งนี้โดยเคร่งครัด หากมีกรณีการฝ่าฝืนต่อคําสั่งนี้ให้รีบรายงานให้กรมบังคับคดีพิจารณาโดยเร็ว มิฉะนั้นจะถือว่าเป็นการปกปิดการกระทําความผิดของผู้ใต้บังคับบัญชา

          ทั้งนี้ตั้งแต่บัดนี้เป็นต้นไป


ผู้มีอํานาจลงนาม -                                                                                             สั่ง ณ วันที่ 20 มิถุนายน พ.ศ. 2544

 

                                                                                                 (นายไกรสร บารมีอวยชัย)

                                                                                                    อธิบดีกรมบังคับคดี
คําสั่งกรมบังคับคดี

ที่ 224/2544

เรื่อง การปฏิบัติเกี่ยวกับการวางทรัพย์และวางเงินประกันค่าฤชาธรรมเนียม

---------------------------

          เพื่อให้การปฏิบัติราชการงานวางทรัพย์ ทั้งในส่วนกลางและส่วนภูมิภาคดําเนินไปด้วย ความรวดเร็ว และมีประสิทธิภาพยิ่งขึ้น จึงมีคําสั่งดังต่อไปนี้


ข้อ ๑ ให้ยกเลิกคําสั่งกรมบังคับคดีที่ 306/2531 เรื่อง การปฏิบัติเมื่อผู้วางทรัพย์วางเงินประกัน ค่าฤชาธรรมเนียม ลงวันที่ 11 พฤศจิกายน 2531 


ข้อ ๒ เมื่อเจ้าพนักงานได้รับคําร้องขอวางทรัพย์และผู้วางทรัพย์จะต้องวางเงินประกันค่าฤชาธรรมเนียม ตามระเบียบกระทรวงยุติธรรมว่าด้วยการวางทรัพย์ สํานักงานวางทรัพย์กลาง กรมบังคับคดี พ.ศ. 2518 แล้ว

          2.1 ในกรณีที่เจ้าหนี้ได้มารับทรัพย์ที่วางไว้ไปและเจ้าพนักงานจะต้องคืนเงินประกัน ค่าฤชาธรรมเนียมให้แก่ผู้วางทรัพย์นั้น ให้เจ้าพนักงานแจ้งผู้วางทรัพย์มารับเงินประกันค่าฤชาธรรมเนียม ที่วางไว้คืนไปภายในกําหนด 1 เดือน หากไม่มารับภายในกําหนดเวลาดังกล่าวให้ส่งเป็นรายได้แผ่นดิน

          2.2 ในกรณีที่เจ้าหนี้ไม่มารับทรัพย์ที่วางไว้ไปภายในกําหนด และพ้นระยะเวลา ตามประมวลกฎหมายแพ่งและพาณิชย์ มาตรา 339 แล้ว ให้เจ้าพนักงานแจ้งผู้วางทรัพย์มารับทรัพย์ที่วางไว้ พร้อมเงินประกันค่าฤชาธรรมเนียมคืนไปภายในกําหนด 1 เดือน หากไม่มารับภายในกําหนดเวลาดังกล่าว ให้ส่งเป็นรายได้แผ่นดิน 

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                             สั่ง ณ วันที่ 17 พฤษภาคม พ.ศ. 2544

 

                                                                                                   (นายไกรสร บารมีอวยชัย)

                                                                                            รักษาราชการแทน อธิบดีกรมบังคับคดี
คําสั่งกรมบังคับคดี

ที่ 117/2543

เรื่อง มอบอํานาจให้ผู้อํานวยการสํานักฟื้นฟูกิจการของลูกหนี้ เป็นผู้อนุมัติการเดินทางไปราชการ 

ในราชอาณาจักรของข้าราชการและลูกจ้างในสํานักฟื้นฟูกิจการของลูกหนี้

-----------------------------

          เพื่อให้การปฏิบัติงานของข้าราชการและลูกจ้างในสํานักฟื้นฟูกิจการของลูกหนี้ ในกรณี ซึ่งมีความจําเป็นต้องเดินทางไปปฏิบัติราชการในส่วนภูมิภาคโดยเร่งด่วน เพื่อมิให้เกิดความเสียหาย แก่ราชการ เป็นไปด้วยความรวดเร็วและมีประสิทธิภาพ

          ฉะนั้น อาศัยอํานาจตามระเบียบสํานักนายกรัฐมนตรี ว่าด้วยการอนุมัติให้เดินทาง ไปราชการและการจัดการประชุมของทางราชการ พ.ศ. 2524 ข้อ 11 และ ข้อ 12 และระเบียบ กระทรวงยุติธรรม ว่าด้วยการอนุมัติให้เดินทางไปราชการในราชอาณาจักรของข้าราชการฝ่ายตุลาการ พ.ศ. 2535 ข้อ 4 จึงมอบอํานาจให้ผู้อํานวยการสํานักฟื้นฟูกิจการของลูกหนี้เป็นผู้อนุมัติการเดินทาง ไปราชการในราชอาณาจักรของข้าราชการและลูกจ้างทุกตําแหน่งในสํานักฟื้นฟูกิจการของลูกหนี้ เมื่อได้มีการอนุมัติการเดินทางไปราชการแล้วให้รายงานกรมบังคับคดีทราบด้วย

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                             สั่ง ณ วันที่ 29 กุมภาพันธ์ พ.ศ. 2543

 

                                                                                                    ( นายมานิตย์ สุธาพร )

                                                                                รองปลัดกระทรวงยุติธรรม รักษาราชการแทน

                                                                                                    อธิบดีกรมบังคับคดี
คําสั่งกรมบังคับคดี

ที่ 533/2542

เรื่อง ค่าใช้จ่ายในสํานวนฟื้นฟูกิจการของลูกหนี้

-----------------------------

          เพื่อให้การสั่งจ่ายเงินค่าใช้จ่ายในคดีฟื้นฟูกิจการของเจ้าพนักงานพิทักษ์ทรัพย์ ดําเนินการไปด้วยความเหมาะสมกับสภาวะการณ์ปัจจุบันและเป็นธรรม จึงสมควรกําหนดหลักเกณฑ์ ในการสั่งจ่ายเงินดังกล่าว ดังต่อไปนี้


ข้อ ๑ ค่าใช้จ่ายในคดีที่เจ้าพนักงานพิทักษ์ทรัพย์ ได้ดําเนินการไปเกี่ยวเนื่องกับ การฟื้นฟูกิจการของลูกหนี้ นับตั้งแต่วันที่ศาลมีคําสั่งรับคําร้องขอฟื้นฟูกิจการของลูกหนี้ จนถึงวันที่ศาล มีคําสั่งให้ยกคําร้องขอ หรือจําหน่ายคดี หรือยกเลิกคําสั่งให้ฟื้นฟูกิจการ หรือยกเลิกการฟื้นฟูกิจการ หรือพิทักษ์ทรัพย์ลูกหนี้เด็ดขาด เช่น ค่าใช้จ่ายในการจัดการประชุมเจ้าหนี้ ค่าใช้จ่ายในการประกาศ โฆษณาคําสั่ง เป็นต้น ให้ถือเป็นค่าใช้จ่ายที่เจ้าพนักงานพิทักษ์ทรัพย์สามารถเบิกจากเงินในคดีได้ 


ข้อ ๒ ค่าใช้จ่ายตามข้อ 1. ให้ใช้จ่ายโดยคํานึงถึงเหตุจําเป็นและเหมาะสมตามภาวะ การณ์ และให้ผู้อํานวยการสํานัก หรือผู้ได้รับมอบหมายพิจารณาสั่งจ่ายได้ตามควรแก่กรณี 

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม -                                                                                             สั่ง ณ วันที่ 30 ธันวาคม พ.ศ. 2542

 

                                                                                                       (นายมานิตย์ สุธาพร)

                                                                           รองปลัดกระทรวงยุติธรรม รักษาราชการแทน

                                                                                                       อธิบดีกรมบังคับคดี
คําสั่งกรมบังคับคดี

ที่ 19 /2542

เรื่อง การกําหนดวันขาย 2 นัด ในการประกาศขายทอดตลาดทรัพย์ฉบับเดียวกัน

-------------------------

          เพื่อให้การขายทอดตลาดทรัพย์ของเจ้าพนักงานบังคับคดี และเจ้าพนักงานพิทักษ์ทรัพย์ ทั้งในส่วนกลางและส่วนภูมิภาคดําเนินไปด้วยความเรียบร้อย รวดเร็ว และมีประสิทธิภาพยิ่งขึ้น จึงมีคําสั่ง เกี่ยวกับการกําหนดวันขายทอดตลาดดังต่อไปนี้


ข้อ ๑ การออกประกาศกําหนดวันขายทอดตลาดทรัพย์ในแต่ละครั้ง ให้กําหนดวันขาย 2 นัด ในประกาศขายทอดตลาดทรัพย์ฉบับเดียวกัน โดยมีระยะเวลาห่างกันไม่น้อยกว่า 1 เดือน แต่ไม่เกิน 2 เดือน แล้วแต่ความจําเป็นของแต่ละหน่วยงานที่ทําการขาย

          ในกรณีทรัพย์ที่จะขายมีจํานวน 1 รายการ ให้กําหนดข้อความต่อท้ายกําหนดนัดแรกให้ได้ ความว่า “หากไม่มีการขายหรือขายไม่ได้ จะทําการขายครั้งต่อไป ณ สถานที่.............................................................. วันที่..................เดือน.......................พ.ศ. ............... เวลา ............... นาฬิกา

          ในกรณีทรัพย์ที่จะขายมีจํานวนมากกว่า 1 รายการ ให้กําหนดข้อความต่อท้ายกําหนดนัดแรก ให้ได้ความว่า “ หากไม่มีการขายหรือขายไม่ได้หรือขายได้ไม่ครบทุกรายการ จะทําการขายครั้งต่อไป ณ สถานที่ ...............................วันที่..................เดือน.................พ.ศ. ..............เวลา.......................................นาฬิกา


ข้อ ๒ การกําหนดหมายเหตุ ให้กําหนดหมายเหตุไว้ในประกาศขายทอดตลาดทรัพย์ต่อท้าย หัวข้อทรัพย์ที่จะขาย ให้ได้ความว่า “หากผู้มีส่วนได้เสียบุคคลใดไม่ไปดูแลการขาย ถือว่าบุคคลนั้นทราบ ผลการขายแล้วนับแต่วันที่มีการขายทอดตลาดทรัพย์ และกรณีที่มีการเลื่อนการขายในนัดแรกก็ถือว่าบุคคล นั้นทราบกําหนดนัดและสถานที่ขายในนัดหลังแล้วด้วย


ข้อ ๓ การกําหนดเงื่อนไขการเข้าสู้ราคา ให้ถือว่าเงื่อนไขการเข้าสู้ราคาใช้ได้ทั้ง 2 นัด ถึงแม้ว่า ในการขายนัดแรกจะมีผู้ให้ราคาไว้ซึ่งราคาประมูลเริ่มต้นอาจเปลี่ยนแปลงไปแล้วก็ตาม


ข้อ ๔ กรณีมีความจําเป็นทําให้ต้องกําหนดวันขายทอดตลาดต่างไปจากที่กําหนดไว้แล้วในข้อ 1ให้ดําเนินการดังนี้

          ส่วนกลางให้รายงานขอความเห็นชอบจากอธิบดีหรือรองอธิบดีผู้ได้รับมอบหมายก่อน

          ส่วนภูมิภาคให้รายงานขอความเห็นชอบจากผู้อํานวยการสํานักงานบังคับคดีและวางทรัพย์ภูมิภาคในเขตรับผิดชอบก่อน

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                             สั่ง ณ วันที่ 25 มกราคม พ.ศ. 2542

 

                                                                                             (นายวัฒนชัย โชติชูตระกูล)

                                                                                                อธิบดีกรมบังคับคดี
คําสั่งกรมบังคับคดี

ที่ 198/2641

เรื่อง ขั้นตอนการรายงานคดีฟื้นฟูกิจการของลูกหนี้

------------------------

          เนื่องด้วยได้มีการจัดตั้งสํานักฟื้นฟูกิจการของลูกหนี้ขึ้นภายในกรมบังคับคดี โดยมีอํานาจหน้าที่ดําเนินการเกี่ยวกับ คดีฟื้นฟูกิจการของลูกหนี้ ดังนั้นเพื่อให้การรวบรวมและการแจ้งข้อมูลของคดีดังกล่าวเป็นไปอย่างมีประสิทธิภาพ อาศัยอํานาจ ตามความในข้อ 3 แห่งระเบียบกระทรวงยุติธรรมว่าด้วยการบังคับคดีฟื้นฟูกิจการของลูกหนี้ พ.ศ.2541 จึงมีคําสั่งดังต่อไปนี้


ข้อ ๑ ให้ยกเลิกคําสั่งกรมบังคับคดีที่ 143/2541 เรื่อง การรายงานการบังคับคดีฟื้นฟูกิจการของลูกหนี้ ลงวันที่ 29 เมษายน 2541 และให้ใช้คําสั่งนี้แทน


ข้อ ๒ เมื่อสํานักฟื้นฟูกิจการของลูกหนี้ ได้รับแจ้งว่าศาลมีคําสั่งรับคําร้องขอฟื้นฟูกิจการไว้พิจารณา หรือยกคําร้อง ขอ หรือจําหน่ายคดี หรือยกเลิกคําสั่งให้ฟื้นฟูกิจการ หรือยกเลิกการฟื้นฟูกิจการ หรือคําสั่งอื่นที่มีผลยกเลิกข้อจํากัดสิทธิตาม ให้สํานักฟื้นฟูกิจการของลูกหนี้รับรายงานคําสั่งของศาลนั้นให้อธิบดีกรมบังคับคดีทราบภายในวันที่ได้รับแจ้งคําสั่ง ของศาลหรือโดยเร็วที่สุด พร้อมทั้งแจ้งให้กองบังคับคดีแพ่ง 1-3 กองบังคับคดีล้มละลาย 1-5 สํานักงานวางทรัพย์กลางและ สํานักงานบังคับคดีและวางทรัพย์ภูมิภาคทราบ และให้สํานักฟื้นฟูกิจการของลูกหนี้ดําเนินการจัดทําข้อมูลและประสานงานส่งข้อ กฎหมาย มูลดังกล่าวให้ศาลชั้นต้นทั่วราชอาณาจักรทราบโดยวิธีการส่งข้อมูลให้ฝ่ายประชาสัมพันธ์ กระทรวงยุติธรรมแจ้งทางวิทยุติดตาม ตัวโดยด่วน


ข้อ ๓ เมื่อสํานักงานบังคับคดีและวางทรัพย์ภูมิภาคได้รับแจ้งคําสั่งของศาลในคดีฟื้นฟูกิจการของลูกหนี้ตาม ข้อ 2 แล้ว ให้บันทึกลงในระบบข้อมูลของสํานักงานบังคับคดีและวางทรัพย์ภูมิภาค และแจ้งคําสั่งดังกล่าวโดยทางโทรสารไปยังสํานัก         งานบังคับคดีจังหวัดภายในเขตรับผิดชอบทราบภายในวันที่ได้รับแจ้ง หรือโดยเร็วที่สุด


ข้อ ๔ เมื่อสํานักงานบังคับคดีจังหวัด ได้รับแจ้งคําสั่งตาม ข้อ 3 แล้ว ให้บันทึกลงสารบบไว้เพื่อตรวจสอบการบังคับ คดีแพ่ง หรือการบังคับคดีล้มละลายที่เกี่ยวข้องกับลูกหนี้


ข้อ ๕ ในกรณีที่กองบังคับคดีแพ่ง 1 - 3 หรือกองบังคับคดีล้มละลาย 1 - 5 หรือสํานักงานวางทรัพย์กลางหรือ สํานักงานบังคับคดีจังหวัดหรือสํานักงานบังคับคดีและวางทรัพย์ภูมิภาคได้รับข้อมูลคดีฟื้นฟูกิจการของลูกหนี้ ซึ่งมีความเกี่ยว ข้องกับลูกหนี้ หรือเจ้าหนี้แล้วแต่กรณี ให้กองบังคับคดีแพ่ง 1 - 3 หรือ กองบังคับคดีล้มละลาย 1 – 5 หรือสํานักงาน วางทรัพย์กลางหรือสํานักงานบังคับคดีจังหวัด หรือสํานักงานบังคับคดีและวางทรัพย์ภูมิภาคแจ้งข้อมูลดังกล่าวไปยังสํานัก ฟื้นฟูกิจการของลูกหนี้ทราบโดยเร็วที่สุด โดยทางโทรสาร หากเป็นกรณีของสํานักงานบังคับคดีจังหวัดให้สํานักงานบังคับคดีจังหวัดแจ้งสํานักงานบังคับคดีและวางทรัพย์ภูมิภาคทราบด้วย

          ทั้งนี้ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม -                                                                                            สั่ง ณ วันที่ 3 มิถุนายน 2541

 

                                                                                           (นายวัฒนชัย โชติชูตระกูล)

                                                                                               อธิบดีกรมบังคับคดี
คําสั่งกรมบังคับคดี

ที่ 143/2541

เรื่อง การรายงานการบังคับคดีฟื้นฟูกิจการของลูกหนี้

--------------------------

          ด้วยกระบวนพิจารณาคดีฟื้นฟูกิจการของลูกหนี้ตามพระราชบัญญัติล้มละลาย พุทธศักราช 2483 ในส่วนที่ว่าด้วยการฟื้นฟูกิจการของลูกหนี้ มีอยู่หลายขั้นตอนที่เจ้าพนักงาน พิทักษ์ทรัพย์ กรมบังคับคดีต้องรับผิดชอบปฏิบัติการให้เป็นไปตามกฎหมายดังกล่าว เพื่อให้การ ปฏิบัติหน้าที่ของเจ้าพนักงานพิทักษ์ทรัพย์ ดําเนินไปด้วยความเรียบร้อย ทั้งสามารถป้องกันและ แก้ไขปัญหาอันเนื่องมาจากการปฏิบัติหน้าที่ดังกล่าวได้อย่างทันท่วงที และมีประสิทธิภาพจึงมี คําสั่งดังต่อไปนี้

          เมื่อสํานักงานบังคับคดีจังหวัด สํานักงานบังคับคดีและวางทรัพย์ภูมิภาค หรือสํานัก ฟื้นฟูกิจการของลูกหนี้ ได้รับแจ้งคําสั่งของศาลในคดีฟื้นฟูกิจการของลูกหนี้ ซึ่งเจ้าพนักงานพิทักษ์ทรัพย์ จะต้องดําเนินการให้เป็นไปตามคําสั่งของศาลดังกล่าว หรือจะต้องดําเนินการตามบทบัญญัติของกฎหมาย ต่อไป ให้หัวหน้าสํานักงานบังคับคดีจังหวัด ผู้อํานวยการสํานักงานบังคับคดีและวางทรัพย์ภูมิภาค หรือ ผู้อํานวยการสํานักฟื้นฟูกิจการของลูกหนี้แล้วแต่กรณี รีบรายงานให้อธิบดีกรมบังคับคดีทราบภายใน วันที่ได้รับแจ้งคําสั่งของศาลดังกล่าว

          ทั้งนี้ให้ปฏิบัติตั้งแต่บัดนี้เป็นต้นไป


ผู้มีอํานาจลงนาม -                                                                                            สั่ง ณ วันที่ 29 เมษายน พ.ศ. 2541

 

                                                                                             (นายวัฒนชัย โชติชูตระกูล)

                                                                                                 อธิบดีกรมบังคับคดี
คําสั่งกรมบังคับคดี

ที่ 495/2540

เรื่อง การรายงานคดีที่ค้างดําเนินการ

---------------------------

          ด้วยปรากฏว่ามีคดีที่อยู่ในระหว่างการดําเนินการของเจ้าพนักงานบังคับคดีและ เจ้าพนักงานพิทักษ์ทรัพย์ ทั้งในส่วนกลางและส่วนภูมิภาคค้างดําเนินการเกินกว่า 10 ปี อยู่หลาย คดี ซึ่งข้อขัดข้องที่ทําให้คดีค้างนั้นอาจประกอบด้วยเหตุหรือปัจจัยต่าง ๆ ที่กรมบังคับคดีมีความ ประสงค์จะได้รับทราบ เพื่อจะได้หาทางปรับปรุงแก้ไข ขจัดข้อขัดข้องดังกล่าวให้หมดสิ้นไป ยังผล ให้คดีดําเนินไปด้วยความรวดเร็วและมีประสิทธิภาพตามนโยบายของกรมบังคับคดี และเป็นการ สนองความต้องการของคู่ความและประชาชนที่เกี่ยวข้อง จึงมีคําสั่งดังต่อไปนี้

          ให้ผู้อํานวยการกอง ผู้อํานวยการสํานักงานบังคับคดีและวางทรัพย์ภูมิภาค และ หัวหน้าสํานักงานบังคับคดีจังหวัด รายงานคดีที่อยู่ในระหว่างการดําเนินการของเจ้าพนักงานบังคับ คดีและเจ้าพนักงานพิทักษ์ทรัพย์ ที่อยู่ภายใต้การบังคับบัญชาแล้วแต่กรณี ซึ่งค้างดําเนินการเป็น เวลาตั้งแต่ 10 ปีขึ้นไป ตามแบบพิมพ์ท้ายคําสั่งนี้ ไปให้กรมบังคับคดีทราบภายในวันที่ 31 มีนาคม และวันที่ 30 กันยายน ของทุกปี

          ทั้งนี้ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 1 ตุลาคม พ.ศ. 2540

 

 

(นายวัฒนชัย โชติชูตระกูล)

อธิบดีกรมบังคับคดี
คําสั่งกรมบังคับคดี

ที่ 102/2540

เรื่อง การเสนอรายงานการยึดทรัพย์

-----------------

          เพื่อให้การปฏิบัติหน้าที่ของเจ้าพนักงานบังคับคดีทั้งในส่วนกลางและส่วนภูมิภาค เป็นไปด้วยความเรียบร้อย รวดเร็ว และมีประสิทธิภาพยิ่งขึ้น

          จึงให้ยกเลิกคําสั่งกรมบังคับคดี ที่ 497/2539 เรื่อง การเสนอรายงานการยึดทรัพย์ ลงวันที่ 4 ตุลาคม 2539 และให้ใช้ความใหม่ดังต่อไปนี้


ข้อ ๑ เมื่อเจ้าพนักงานบังคับคดีออกไปทําการยึดทรัพย์มาแล้ว ให้เจ้าพนักงานบังคับคดีรีบเสนอ รายงานการยึดทรัพย์และบัญชียึดทรัพย์ต่อหัวหน้ากลุ่ม ผู้อํานวยการกอง ผู้อํานวยการสํานักงานบังคับคดีและ วางทรัพย์ภูมิภาค หรือหัวหน้าสํานักงานบังคับคดีจังหวัด ในวันที่ออกไปยึดทรัพย์นั้นหรืออย่างช้าในวันรุ่งขึ้น หากมีเหตุขัดข้องจําเป็นไม่อาจเสนอได้ภายในกําหนดเวลาดังกล่าวให้รายงานเหตุขัดข้องไปพร้อมด้วย หลังจาก ผู้บังคับบัญชาดังกล่าวมีคําสั่งในรายงานการยึดทรัพย์แล้ว ให้เจ้าพนักงานบังคับคดีรีบดําเนินการแจ้งการยึดเพื่อให้ การยึดมีผลตามกฎหมายในวันที่ผู้บังคับบัญชาดังกล่าวมีคําสั่งหรืออย่างช้าในวันรุ่งขึ้น


ข้อ ๒ ให้เจ้าพนักงานบังคับคดีติดตามผลการดาเนินงานแจ้งการ ตามข้อ 1 และดําเนินการ ต่าง ๆ เช่น จัดการให้ได้มาซึ่งเอกสารสิทธิ์ หรือสําเนาเอกสารสิทธิดังกล่าว หรือการอื่นใดเพื่อให้การยึดมีผล ตามกฎหมายทุก ๆ ระยะเวลา 7 วัน เมื่อการยึดมีผลตามกฎหมายแล้วให้เจ้าพนักงานบังคับคดีรีบดําเนินการ รายงานการยึดทรัพย์และบัญชียึดทรัพย์ดังกล่าว พร้อมกับขอให้ศาลมีคําสั่งอนุญาตให้ขายทอดตลาดทรัพย์ที่ยึดนั้น ภายใน 5 วัน เว้นแต่มีความจําเป็นไม่อาจดําเนินการได้ภายในกําหนดระยะเวลาดังกล่าวให้รายงานความจําเป็น นั้นตามลําดับชั้นไปยังอธิบดีหรือรองอธิบดีผู้ที่ได้รับมอบหมายจากอธิบดีภายใน 3 วัน นับจากวันที่มีความจําเป็น ดังกล่าว


ข้อ ๓ ให้หัวหน้ากลุ่ม ผู้อํานวยการกอง ผู้อํานวยการสํานักงานบังคับคดีและวางทรัพย์ภูมิภาค หรือหัวหน้าสํานักงานบังคับคดีจังหวัด ควบคุมดูแลให้เจ้าพนักงานบังคับคดีปฏิบัติตามข้อ 1 และข้อ 2โดยเคร่งครัดและให้จัดทําสมุดบัญชีควบคุมการจ่ายสํานวนบังคับคดีแพ่งที่ได้รับมอบหมายให้แก่เจ้าพนักงานบังคับคดีภายใต้บังคับบัญชาของตน เพื่อใช้ในการตรวจสอบและควบคุมการปฏิบัติหน้าที่ของเจ้าพนักงานบังคับคดีดังกล่าว 

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                             สั่ง ณ วันที่ 4 มีนาคม พ.ศ. 2540

 

                                                                                            (นายวัฒนชัย โชติชูตระกูล)

                                                                                                 อธิบดีกรมบังคับคดี
คําสั่งนายทะเบียน

ที่ 11/2552

เรื่อง ให้ใช้คู่มือตีความกรมธรรม์คุ้มครองผู้ประสบภัยจากรถ

คู่มือตีความกรมธรรม์ประกันภัยรถยนต์ กรมธรรม์ประกันภัยรถยนต์รวม

การคุ้มครองผู้ประสบภัยจากรถ และให้แก้ไขข้อความกรมธรรม์ประกันภัยรถยนต์

รวมการคุ้มครองผู้ประสบภัยจากรถ

---------------------------------

          อาศัยอํานาจตามความในมาตรา 29 แห่งพระราชบัญญัติประกันวินาศภัย พ.ศ. 2535 นายทะเบียนจึงมีคําสั่งดังนี้


ข้อ ๑ คําสั่งนี้เรียกว่า คําสั่งนายทะเบียน ที่ 11/2552 เรื่อง ให้ใช้คู่มือตีความกรมธรรม์คุ้มครองผู้ประสบภัยจากรถ คู่มือตีความกรมธรรม์ประกันภัยรถยนต์ กรมธรรม์ประกันภัยรถยนต์รวมการคุ้มครองผู้ประสบภัยจากรถ และให้แก้ไขข้อความกรมธรรม์ประกันภัยรถยนต์ รวมการคุ้มครองผู้ประสบภัยจากรถ


ข้อ ๒ คําสั่งนี้ให้ใช้บังคับตั้งแต่บัดนี้เป็นต้นไป


ข้อ ๓ ให้ยกเลิกคู่มือตีความกรมธรรม์ประกันภัยรถยนต์และคู่มือตีความกรมธรรม์คุ้มครองผู้ประสบภัยจากรถที่ใช้อยู่ก่อนวันที่คําสั่งนี้มีผลบังคับ


ข้อ ๔ ให้กรมธรรม์ประกันภัยคุ้มครองผู้ประสบภัยจากรถ กรมธรรม์ประกันภัยรถยนต์และกรมธรรม์ประกันภัยรถยนต์รวมการคุ้มครองผู้ประสบภัยจากรถ มีความหมายและเจตนารมณ์ตามที่ปรากฏในคู่มือตีความกรมธรรม์ประกันภัยรถยนต์ที่แนบท้ายคําสั่งนี้


ข้อ ๕ ให้ยกเลิกความในข้อ 3 หมวดเงื่อนไขทั่วไป ของกรมธรรม์ประกันภัยรถยนต์รวมการคุ้มครองผู้ประสบภัยจากรถ และให้ใช้ข้อความต่อไปนี้แทน

          “ข้อ 3  การยกเว้นทั่วไป

          กรมธรรม์ประกันภัยนี้ไม่คุ้มครองความเสียหายหรือความรับผิดอันเกิดขึ้นเป็นผลโดยตรงหรือโดยอ้อมจาก

          3.1 สงคราม การรุกราน การกระทําของชาติศัตรู การสู้รบ หรือการปฏิบัติการที่มีลักษณะเป็นการทําสงคราม (จะได้ประกาศสงครามหรือไม่ก็ตาม)

          3.2 สงครามกลางเมือง การแข็งข้อของทหาร การกบฏ การปฏิวัติ การต่อต้านรัฐบาล การยึดอํานาจการปกครองโดยกําลังทหารหรือโดยประการอื่น ประชาชนก่อความ วุ่นวาย ถึงขนาดหรือเท่ากับการลุกฮือต่อต้านรัฐบาล

          3.3 วัตถุอาวุธปรมาณู

          3.4 การแตกตัวของประจุ การแผ่รังสี การกระทบกับกัมมันตภาพรังสีจากเชื้อเพลิงปรมาณู หรือจากกากปรมาณูอันเกิดจากการเผาไหม้เชื้อเพลิงปรมาณูและหรับจุดประสงค์ของข้อสัญญานี้การเผาไหม้นั้นรวมถึงกรรมวิธีใด ๆ แห่งการแตกแยกปรมาณู ซึ่งดําเนินติดต่อกันไปด้วยตัวของมันเอง”


ผู้มีอํานาจลงนาม - สั่ง ณ วันที่ 29 เมษายน พ.ศ. 2552

จันทรา  บูรณฤกษ์

เลขาธิการ

นายทะเบียน
คําสั่งกรมบังคับคดี

ที่ 497/2539

เรื่อง การเสนอรายงานการยึดทรัพย์

---------------------------

          เพื่อให้การปฏิบัติหน้าที่ของเจ้าพนักงานบังคับคดีทั้งในส่วนกลางและส่วนภูมิภาค เป็นไปด้วยความ เรียบร้อยรวดเร็วและมีประสิทธิภาพยิ่งขึ้น

          จึงให้ยกเลิกคําสั่งกรมบังคับคดี ที่ 19/2533 เรื่อง การเสนอรายงานการยึดทรัพย์ ลงวันที่ 16 มกราคม 2533 และให้ใช้ความใหม่ดังต่อไปนี้


ข้อ ๑ เมื่อเจ้าพนักงานบังคับคดีออกไปทําการยึดทรัพย์มาแล้ว ให้เจ้าพนักงานบังคับคดีรีบเสนอรายงาน การยึดทรัพย์และบัญชียึดทรัพย์ต่อหัวหน้ากลุ่ม ผู้อํานวยการกอง ผู้อํานวยการสํานักงานบังคับคดีและวางทรัพย์ ภูมิภาค หรือ หัวหน้าสํานักงานบังคับคดีจังหวัด ในวันที่ออกไปยึดทรัพย์นั้นหรืออย่างช้าในวันรุ่งขึ้น หากมี เหตุขัดข้องจําเป็นไม่อาจเสนอได้ภายในกําหนดเวลาดังกล่าวให้รายงานเหตุขัดข้องไปพร้อมด้วย และหลังจากผู้ บังคับบัญชาดังกล่าวมีคําสั่งในรายงานการยึดทรัพย์แล้ว ให้เจ้าพนักงานบังคับคดีรีบดําเนินการแจ้งการยึดเพื่อให้ การยึดมีผลตามกฎหมายในวันที่ผู้บังคับบัญชาดังกล่าวมีคําสั่งหรืออย่างช้าในวันรุ่งขึ้นเพื่อเจ้าพนักงานบังคับคดี จะได้ดําเนินการตามข้อ 2 ต่อไป


ข้อ ๒ ให้เจ้าพนักงานบังคับคดี ดําเนินการรายงานการยึดทรัพย์และบัญชียึดทรัพย์ดังกล่าวต่อศาลและขอให้ ศาลมีคําสั่งอนุญาตให้ขายทอดตลาดทรัพย์ที่ยึดนั้น โดยให้ดําเนินการภายใน 30 วัน นับแต่วันที่ออกไปยึดทรัพย์ หากมีเหตุขัดข้องจําเป็นไม่อาจดําเนินการได้ภายในกําหนดการระยะเวลาดังกล่าวให้รายงานเหตุขัดข้องให้อธิบดี หรือรองอธิบดีที่ได้รับมอบหมายทราบ


ข้อ ๓ ให้หัวหน้ากลุ่ม ผู้อํานวยการกอง ผู้อํานวยการสํานักงานบังคับคดีและวางทรัพย์ภูมิภาค หรือ หัวหน้าสํานักงานบังคับคดีจังหวัด จัดทําสมุดบัญชีควบคุมการจ่ายสํานวนบังคับคดีแพ่งที่ได้รับมอบหมายให้แก่ เจ้าพนักงานบังคับคดีภายใต้บังคับบัญชาของตน เพื่อใช้ในการตรวจสอบและควบคุมให้เจ้าพนักงานบังคับคดีดัง กล่าวปฏิบัติตามคําสั่งนี้โดยเคร่งครัดต่อไป

          ทั้งนี้ตั้งแต่บัดนี้เป็นต้นไป


ผู้มีอํานาจลงนาม -                                                                                             สั่ง ณ วันที่ 4 ตุลาคม พ.ศ. 2539

 

                                                                                            (นายประมาณ ติยะไพบูลย์สิน)

                                                                                                 อธิบดีกรมบังคับคดี
คําสั่งนายทะเบียน

ที่ 18/2552

เรื่อง ให้ใช้อัตราเบี้ยประกันภัยรถยนต์ภาคสมัครใจ

สําหรับรถยนต์ที่ใช้แก๊สธรรมชาติเป็นเชื้อเพลิง

-----------------------------------------------------

          อาศัยอํานาจตามความในมาตรา 30 วรรคสอง แห่งพระราชบัญญัติประกันวินาศภัย พ.ศ. 2535 นายทะเบียนจึงออกคําสั่ง ไว้ดังนี้


ข้อ ๑ คําสั่งนี้เรียกว่า “คําสั่งนายทะเบียน ที่ 18/2552 เรื่อง ให้ใช้อัตราเบี้ยประกันภัยรถยนต์ภาคสมัครใจ สําหรับรถยนต์ที่ใช้แก๊สธรรมชาติเป็นเชื้อเพลิง”


ข้อ ๒ คําสั่งนี้ให้ใช้บังคับตั้งแต่วันที่ 1 กรกฎาคม 2552 ถึงวันที่ 30 มิถุนายน 2553


ข้อ ๓ ให้บริษัทประกันภัยตามรายชื่อแนบท้ายคําสั่งนี้ให้ส่วนลดเบี้ยประกันภัย ในการรับประกันภัยรถยนต์ภาคสมัครใจทุกประเภทเป็นส่วนลดอื่นในอัตราร้อยละ 10 ของเบี้ยประกันภัยสุทธิสําหรับรถยนต์ที่ใช้แก๊สธรรมชาติเป็นเชื้อเพลิง (Natural Gas Vehicle : NGV)  ทั้งนี้ ผู้เอาประกันภัยต้องแสดงหลักฐานการติดตั้งจากสถานบริการที่ได้รับการรับรองมาตรฐานโดยหน่วยงานรัฐ


ผู้มีอํานาจลงนาม - สั่ง ณ วันที่ 17 มิถุนายน พ.ศ. 2552

จันทรา  บูรณฤกษ์

เลขาธิการ

นายทะเบียน